**APROBAT,**

Director General,

Ec. Georgiana TRIFU

CAIET DE SARCINI

**SERVICII DE ORGANIZARE EVENIMENTE SPORTIVE**

**– „CAMPIONAT EUROPEAN SENIORI LUPTE LIBERE, LUPTE FEMININE, LUPTE GRECO-ROMANE BUCUREȘTI”-**

**Cod CPV: 92622000-7**

**Întocmit,**

**Șef Serviciu**

**Răzvan BUJAC**

**CAIET DE SARCINI**

**Servicii de organizare evenimente**

*Specificațiile tehnice reprezintă cerințe, prescripții, caracteristici de natura tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

*Specificațiile tehnice se întocmesc în conformitate cu prevederile legale prevăzute la art.154÷art.159 din Legea nr. 98/2016.*

*Cerințele impuse vor fi considerate ca fiind minime și obligatorii. În acest sens, orice ofertă prezentată, care se abate de la prevederile Caietului de Sarcini, va fi luată în considerare numai în măsura în care Propunerea Tehnică presupune asigurarea unui nivel calitativ superior cerințelor minime din prezentul Caiet de Sarcini. Oferta care conține caracteristici inferioare celor prevăzute în prezentul Caiet de Sarcini va fi considerată neconformă și va fi respinsă.*

*Prezentul Caiet de sarcini conține specificații tehnice minime în baza cărora ofertantul va întocmi oferta tehnică și financiară, făcând parte integrantă din documentația de atribuire în vederea participării la procedură.*

**I. INFORMAŢII GENERALE**

1.1. Beneficiar / Autoritate contractantă: **Centrul pentru Tineret al Municipiului București**

1.2. Date despre beneficiar: Sediu: Municipiul București, Calea Victoriei nr. 126, sector 1; **Adresa de corespondență: Bulevardul Basarabia 37-39, Sector 3, București (National Arena București – Sector 114)**

1.3 Sursa de finanțare a achiziției : **1/12 din bugetul local aprobat pe anul 2018**

1.4. Denumire achiziție: Servicii pentru evenimente - “**CAMPIONAT EUROPEAN SENIORI**

**LUPTE LIBERE, LUPTE FEMININE, LUPTE GRECO-ROMANE” BUCUREȘTI**

1.5. Valoarea totală estimată a contractului/lor: 2.445.500lei la care se adaugă TVA .

**II. OBIECTIV**

Obiectivul urmărit de prezenta procedură de achiziție a serviciilor de organizare a evenimentului „**CAMPIONAT EUROPEAN SENIORI LUPTE LIBERE, LUPTE FEMININE, LUPTE GRECO-ROMANE, BUCUREȘTI**”, îl reprezintă stabilirea unor criterii și termene precise și identificarea unui operator economic care să răspundă tuturor cerințelor ce vor fi descrise în cele ce urmează.

Astfel, operatorul economic va putea oferi în totalitate gama de servicii solicitate în prezentul caiet de sarcini, acesta ofertând toate punctele și subpunctele solicitate de către autoritatea contractantă, pentru a transforma evenimentul „**CAMPIONAT EUROPEAN SENIORI LUPTE LIBERE, LUPTE FEMININE, LUPTE GRECO-ROMANE, BUCUREȘTI**” într-un eveniment sportiv de amploare, calitate superioară și de bun gust, ce se va desfășura în perioada **05-15.04.2019**, în București.

* **Justificare necesitate / oportunitate**

Centrul pentru Tineret al Municipiului București dorește achiziționarea de servicii de organizare a evenimentelor în vederea realizării **CAMPIONATULUI EUROPEAN SENIORI LUPTE LIBERE, LUPTE FEMININE, LUPTE GRECO-ROMANE, BUCUREȘTI**, în perioada **05-15.04.2019**. Evenimentul este realizat în baza Hotărârii Consiliului General al Municipiului București Nr. 106 din 26.02.2019 și se va organiza în Sala Polivalentă din Municipiul București. Competiția de mare anvergură va fi o premieră pentru România și se va bucura de participarea a 500 de sportivi din 50 de țări și a oficialităților din Forurile Sportive Internaționale. (membri în **Comitetul Olimpic Internațional**, membri ai **Federației Internaționale de Lupte, membri și președinți WADA).**

În vederea **promovării orașului București**, în calitate de Capitală europeană și **gazdă a competiției**, Primăria Capitalei prin CTMB va încheia un parteneriat cu Federația Română de Lupte pentru o mai bună organizare a acestui eveniment.

În contextul punerii în aplicare a planului de lucru european pentru sport, concluziile Consiliului UE subliniază importanța sportului în dezvoltarea competențelor, în special în rândul tinerilor. Sportul, care este în primul rând o activitate de recreere fizică, aduce, de asemenea, valoare adăugată în ceea ce privește o societate mai sănătoasă și, în general, mai favorabilă incluziunii sociale. Sportul poate dezvolta aptitudini și valori sociale pozitive, precum și abilitățile și competențele persoanelor, inclusiv competențe transversale, cum ar fi capacitatea de a gândi critic, de a lua inițiative, de a rezolva probleme și de a lucra în echipă.

Faptul că la nivelul UWW a fost acceptată organizarea în România, la București, a Campionatului European de Lupte, în perioada 05-14 aprilie 2019, reprezintă o recunoaștere europeană a viziunii și eforturilor în susținerea investițiilor în domeniul infrastructurii sportive, precum și a politicilor publice de promovare a sportului la nivel național și local.

* **Rezultate urmărite:**

**•** Susținerea reciprocă în vederea organizării **Campionatului European seniori lupte libere, lupte feminine, lupte greco-romane, București**, la București, în perioada **05-15.04.2019**

**•** Dezvoltarea oportunităților de petrecere a timpului liber al tinerilor din Municipiul București;

• Promovarea proiectelor de mare amploare pe raza Municipiului București;

• Creșterea interesului tinerilor pentru participarea la activitățile recreative și sportive la nivel local.

**III. OBIECTUL CONTRACTULUI**

Centrul pentru Tineret al Municipiului București dorește achiziționarea de produse și servicii pentru organizarea evenimentului „**Campionatului European seniori lupte libere, lupte feminine, lupte greco-romane, București**” în perioada **05-15.04.2019**.

Prestatorul va oferta servicii de organizare evenimente sportive care să îndeplinească obligatoriu următoarele specificații tehnice, astfel:

|  |  |  |
| --- | --- | --- |
| Nr.crt | Activități | Detalii Tehnice |
| **1** | **ÎNCHIRIERE SALĂ POLIVALENTĂ DIN BUCUREȘTI (SALĂ COMPETIȚIE, SALĂ ÎNCĂLZIRE, SALĂ CONFERINȚĂ, SALĂ CABINET MEDICAL, SALĂ ANTI-DOPING, SALĂ CÂNTAR OFICIAL, SAUNĂ, SPAȚII DEPOZITARE, AER CONDIȚIONAT SALĂ COMPETIȚIE)** | Operatorul economic va pune la dispoziția achizitorului o locație situată în Municipiul București, având următoarele specificații:  Perioada: 03-15.04.2019 (competiția începe în ziua de 08.04.2019, se termină în 14.04.2019). Perioada menționată înainte de începerea competiției este necesară pentru amenajarea spațiilor.  Sala de competiție va fi amenajată conform specificațiilor de la pct. 2  Sala de încălzire va fi amenajată conform specificațiilor de la Pct. 2  Sala de conferință conform specificațiilor de la pct. 2  Sala cabinet medical va fi amenajată conform specificațiilor de la pct. 2  Sala antidoping amenajată conform specificațiilor de la pct. 2  Pe toata durata competiției este necesară functionarea aerului condiționat în spatiile menționate anterior. |
| **2** | **AMENAJARE SALĂ** | ***2.1. Amenajare sala competiție***  2.1.1. Amenajare podium lupte. Podiumul va fi pus la dispoziția federației de către Ministerul Tineretului și Sportului. Podiumul va fi montat și amenajat (îmbrăcat) cu material textil, de culoare – “roșu violet” conform specificațiilor puse la dispoziție de federația internațională. Dimensiunea podiumului este de 45 m lungime \* 16 m lățime \* 90 cm înălțime. Pe toată suprafața superioară a podiumului va fi așezat un material de protecție pentru ameliorarea căderilor și deasupra va fi asezată mocheta de culoare “roșu violet. Părțile laterale (înălțimea) vor fi acoperite de un material textil mat care să acopere toată suprafața/înălțimea. Materialul va fi întins (nu în falduri). Materialul să nu fie translucid. La nivelul podiumului mare, se vor amenaja 9 rânduri de trepte (îmbrăcate), care să permită accesul la suprafața podiumului (înalt de 90 de cm).  2.1.2. De jur împrejurul podiumului de competiție, vor fi amplasate scaune, mese și podiumuri mici pentru arbitri, oficiali, antrenori și suport tehnic. Necesar: 60 scaune, 35 mese 1\*1m, 2 podiumuri mici (înălțime 30-40 cm, lungime 2 m, lățime 1.5m), 1 podium mic (înălțime 30-40 cm, lungime 3 m, lățime 1.5m), 1 podium mic (înălțime 30-40 cm, lungime 8 m, lățime 2 m) îmbrăcate și acoperite la fel ca podiumul mare, cu mocheta și material textil mat. Pe podiumurile mici vor fi amenajate mese și scaune conform indicațiilor FR Lupte și regulamentului United World Wrestling. Pe toată suprafața sălii, de jur împrejurul podiumului va fi așezată mocheta de culoare roșu violet.  2.1.3. Pentru arbitri și antrenori vor fi amenajate delimitatoare din material plastic/lemn, cu 3 laturi, care vor fi colantate în întregime cu brandul competiției. Necesar delimitatoare: 6 buc (dimensiuni: înălțime 1.2 m, laturi de 1.2m), 3 buc (dimensiuni: înălțime 1.2 m, 2 laturi de 1.2m, 2 laturi de 1.5m), 3 buc (dimensiuni: înălțime 1.2 m, 2 laturi de 1.2m, 1 latură de 3m) 2 buc (dimensiuni: înălțime 1.2 m, 2 laturi de 1.2m, 1 latură de 6 m );  2.1.4**.**  pe toată lungimea saltelelor (sălii) va fi amenajat un culoar foto, cu delimitatoare/separatoare din bannere, cu o înălțime de 1-1.2m.  2.1.5. sunt necesari 16 buc. călăreți, personalizați policrom, conform modelului agreat, din plastic/carton/lemn. Dimensiunile fiecărui călăreț sunt: înălțime 80 cm, lungime 1.6m, cu o deschidere de 30-40 cm.  2.1.6. bannere Sala Polivalenta – material PVC flexibil, cu tiv și capse metalice, conform designului impus de FR Lupte și UWW.  Dimensiunile bannerelor pentru amenajarea sălii sunt:  Balustrada **1** – 5,40 m/ 90 h Balustrada **7**- 5,40/ 90 h  Balustrada **1.1** - 3,95 m/ 60 h Balustrada **7.1** – 4m/60 h  Balustrada **2**- 7,20 m/ 90 h Balustrada **8** – 7,20 m/90 h  Balustrada **2.1**- 3,90 m/ 60 h Balustrada **8.1** – 4m/ 60 h  Balustrada **3** – 7,20 m/ 90 h Balustrada **9** – 7,20 / 90 h  Balustrada **3.1**- 4 m/ 60 h Balustrada **9.1** – 4 m/ 60 h  Balustrada **4**- 7,20 m/ 90 h Balustrada **10** – 7,20 m/ 90 h  Balustrada **4.1** - 4 m/60 h Balustrada **10.1** – 4m / 60 h  Balustrada **5**- 7,20m/ 90 h Balustrada **11** – 7,20 m/ 90 h  Balustrada **5..1** – 4 m/60 h Balustrada **11.1** – 4 m/ 60 h  Balustrada **6** – 5,45 m/90 h Balustrada **12** – 5,40m/ 90 h  Balustrada lunga intrare Polivalentă față (mare) : 38,5 m/ 75 h  Intrare mică 1 : 3,80 m/60 h  Intrare mică 2 : 3,80 m/ 60  Balustrada lungă intrare Polivalentă VIP : 34,8 m/ 105 h  Intrare mică 1: 4,20 m/ 60 h  Intrare mica 2: 4,25 m/ 60 h  Banner jos: 34,8 / 2,55 h  2.1.7. 50 bucăți – Stâlpi ghidare tip barieră. Dimensiuni: H 92cm/180 cm L. Bandă retractabilă de culoare albastră,  de lungime 3 metri. Stâlp inox, cromat, cu toate accesorile incluse. Accesorii Panou A4 pentru stâlpi de ghidare: 4 bucăți (2 verticale, 2 orizontale).  2.1.8. Delimitatoare spațiu/mantinelă- 30 bucăți. Cadru din țeavă oțelită, folie plastic, culoare roșu violet. Dimensiuni; Înălțime 73 cm, Lungime 233 / 200 cm, greutate cca. 2,5 kg. personalizare conform cerințelor FRL și UWW.  2.1.9. Panou mare Zona Mixtă, cu schelet metalic pentru susținere și înălțare– 1 bucată. Panoul este realizat din material plastic/PVC. Dimensiunea panoului este de lungime 200 cm\*înălțime 120 cm. Personalizarea conform designului impus de FR Lupte și UWW.  2.1.10. Panou Flash Interviu- cu schelet metalic pentru susținere și înălțare– 1 bucată. Panoul este realizat din material plastic/PVC. Dimensiune:  lungime 180 cm\*înălțime 120 cm conform designului impus de FR Lupte și UWW.  2.1.11.Panou Sală Conferință - cu schelet metalic pentru susținere - 1 bucată. Panoul este realizat din material plastic/PVC. Dimensiune lungime 670 cm\*înălțime 230 cm. Conform designului impus de FR Lupte și UWW.  2.1.12. Mash- mare 2 bucăți – pentru exterior Sala Polivalentă și interior. Dimensiune: 10/8 metri. Personalizat Conform designului impus de FR Lupte și UWW.  2.1.13. Panouri modulare expoziție, înalte de min. 2m – amenajate pe foaierul lateral al Sălii Polivalente și vestiarelor (500 m liniari).  2.1.14.Print branding UWW pentru Sală antrenament. Cantitate: 10 bucăți. (format A1). Vor fi montate pe pereții sălii cu bandă dublu-adezivă. Conform designului impus de FR Lupte și UWW. Sala va fi amenajată în incinta hotelului unde vor fi cazate echipele;  2.1.15. Printuri /colant direcționare. (format A3 sau A4) Cantitate: 30 bucăți. Conform designului impus de FR Lupte și UWW.  - 20 bucăți Roll-up-uri care vor fi amplasate în sală, conform indicațiilor FR Lupte. Designul și grafica sunt cele aprobate de FRL și UWW. Dimensiunea unui roll-up 100 cm l/200 cm H.  - 10 bucăți Steag tip lacrimă. Dimensiunea medie de75 cm/303 cm/31 cm + suport și accesorii incluse. Material textil de calitate superioară cu aspect premium, lucios personalizate conform cerințelor FRL.  **2**.1.16. Panou festivitate de premiere – cu schelet metalic pentru susținere și înălțare – 1 bucată. Panoul este realizat din material plastic/PVC. Dimensiune: 6 m lungime\*3m înălțime. Conform designului impus de FR Lupte și UWW.  2.1.17 Se va confecționa un podium de premiere modular: 1 loc 1, 1 loc2, două locuri 3, Dimensiuni aproximative: 4m lățime, 60-70cm înălțime pentru locul 1, design conform FRL și UWW.  ***2.2. Amenajare sală încălzire***  2.2.1.Sala de încălzire va fi amenajată în vecinătatea sălii de concurs. Sala de încălzire va permite amplasarea a 3 seturi saltele lupte, un set având 12/12 m. Saltelele vor fi puse la dispoziție de către federație. Traseul dinspre sala de încălzire spre sala de concurs va fi marcat/ghidat prin separatoare, pereții și stâlpii sălii de încălzire vor fi îmbrăcați în burete pentru prevenirea accidentelor; se vor amenaja, din panouri modulare, 25 de vestiare cubice – dim aprox. 2/2m, cu perdea la intrare  ***2.3. Amenajare centru presă***  2.3.1. Centru de presa va fi amenajat la etaj, în apropierea scărilor de acces VIP, pentru un usor acces la sala de competiție. Centrul de presă va fi construit din panouri modulare și va fi amenajat cu min. 45 scaune, 20 de mese, cu conexiune individuală la internet prin cablu, surse de curent electric la fiecare masă, prezidiu pentru min. 6 persoane, 1 spider, aparatură de sonorizare, și TV Led conectat intern la transmisia TV sau la Stream. 10 mese de cocktail și o masă mare pentru serviciul de catering. Pe jos se va instala mocheta.  2.3.2. Se va amenaja o tribuna specială, în vecinătatea Mixed Zone, aproximativ 40 locuri dedicate reprezentanților presei; zona va fi dotată cu mese, așezate pe o platformă, cu surse de curent individuale și conexiune internet. Spațiul creat delimitat și branduit în conformitate cu cerințele FRL și UWW.  ***2.4. Amenajare spații VIP***  2.4.1.Spațiile VIP – vor fi amenajate cu birouri, canapele și fotolii, mochetă, mese de cocktail, conform cerințelor FRL. De asemenea vor fi amenajate locuri de vizionare competiție pentru invitați și oficialii Federației Internaționale/Europene de Lupte, dedicate și delimitate; În sala de competiție, sectorul VIP va fi reamenajat dupa cum urmeaza: fotoliile (scaunele) existente vor fi scoase și se va amenaja un podium/ platforma din lemn/metal, la același nivel. Pe paltforma construită se va aplica mochetă de culoare roșu violet și se va amenaja cu fotolii și mese pentru aprox. 50 de persoane.  ***2.5. Amenajare cabinet medical***  2.5.1. Sala cabinet medical va fi amenajată într-un spațiu tip vestiar, prevăzut cu chiuvetă și WC propriu.  ***2.6. Amenajare sală antidoping***  2.6.1. Sala antidoping amenajată într-un spațiu tip vestiar, prevăzut cu chiuvetă și WC propriu.  ***2.7 Amenajare spațiu arbitri***  2.7.1. Se va amenaja în foiaerul Sălii Polivalente un spațiu dedicat arbitrilor, construit din panouri modulare expoziționale, ce va avea o capacitate de aprox.50 de personae. Pe jos se va monta mochetă și spațiul va fi dotat cu scaune, mese, fotolii sau canapele.  ***2.8. Amenajare sală expoziție***  Inchiriere vitrine expunere piese muzeu (ex. echipament sportiv, distincții, medalii, fotografii, fanioane, insigne, diplome etc.)  **\*\*\*Pe toata durata competiției este necesară funcționarea aerului condiționat în spațiile menționate.** |
| **3** | **SERVICII TEHNICE** | ***3.1. Inchiriere servicii sonorizare***  3.1.1. Sistem de sonorizare și microfoane pentru eveniment indoor/concert live. Prestatorul va pune la dispoziție și o persoană specializată care va asigura utilizarea sistemului pe durata concursului.  Serviciile sunt necesare în perioada 08-14.04.2019 (instalarea trebuie realizată în perioada 4-7.04.2019).  ***3.2.Închiriere servicii lumini***  - 2 buc. tun de lumină pentru urmărire artiști și sportivi.  - 3 buc. grilă de lumini suspendate pentru iluminat meciurile de lupte pentru fiecare saltea în parte. Prestatorul va pune la dispoziție și persoane specializate care vor asigura utilizarea sistemului pe durata concursului.  Serviciile sunt necesare în perioada 08-14.11.2019 (instalarea trebuie realizată în perioada 4-7.04.2019).  ***3.3. Închiriere ecran afișaj electronic LED necesar procedura contestație***  Ecranul display va avea dimensiunea de min. 8\*6m, P6mm. Va fi conectat la mixerul TV și camerele de luat vederi aferente fiecărei saltele.  Ecranul va fi poziționat pe o latură mică a sălii, la înălțime, deasupra scaunelor publicului. Se va asigura montarea și demontarea acestora de către prestator. Toate accesoriile necesare montării intră în sarcina prestatorului. Serviciile sunt necesare în perioada 08-14.04.2019 (instalarea trebuie realizată în perioada 4-7.04.2019).  ***3.4. Închiriere ecran LED + schelet metalic și amenajare poartă intrare sportivi***  Se va amenaja un tunel intrare sportivi cu urmatoarele dimensiuni: deschidere 5m, înălțime 4 m, adâncime 3m. Pe fața anterioară va fi placat cu ecrane LED, pentru afisare logo competiție și imaginile sportivilor înainte de finale. Serviciile sunt necesare în perioada 08-14.04.2019 (instalarea trebuie realizată în perioada 4-7.04.2019).  ***3.5. Închiriere ecran LED-festivitate de premiere – 1 buc***  Ecranul LED va avea dimensiunea de 4\*6m, P6mm. Este necesar pentru afișarea steagurilor în timpul festivităților de premiere. Va fi conectat la 1 laptop al echipei tehnice. Ecranul va fi poziționat pe latura opusă a ecranului de afișaj electronic de contestație, la înălțime, deasupra scaunelor publicului. Se va asigura montarea și demontarea acestora de către prestator. Toate accesoriile necesare montării intră în sarcina prestatorului. Serviciile sunt necesare în perioada 08-14.04.2019 (instalarea trebuie realizată în perioada 4-7.04.2019).    ***3.6. Închiriere ecran LED pentru reclamă/branding competiție + București***  Ecranul LED va avea dimensiune 1m\*30m, P6mm și va fi poziționat pe o latura a sălii de concurs. Se va asigura montarea și demontarea acestora de către prestator. Toate accesoriile necesare montării intră în sarcina prestatorului. Prestatorul va pune la dispoziție și o persoană specializată care va asigura utilizarea sistemului pe durata concursului. Serviciile sunt necesare în perioada 08-14.04.2019 (instalarea trebuie realizată în perioada 4-7.04.2019).  ***3.7. Închiriere MIXER TV – kit regie VIDEO***  Servicii închiriere Mixer video minim 6 camere video FullHD, laptop play content video. Mixerul va asigura comutarea și reluarea fazelor din cadrul meciurilor ca urmare a contestației depuse din partea antrenorilor. Serviciile sunt necesare în perioada 08-14.04.2019 (instalarea trebuie realizată în perioada 4-7.04.2019).  ***3.8. DJ***  Prestatorul va pune la dispoziție un DJ, cu toată aparatura necesară, pe toată durata competiției pentru asigurarea fundalului sonor și intonarea imnurilor de stat pentru campioni. Serviciile sunt necesare în perioada 08-14.04.2019.  ***3.9. Prezentator/ MC Eveniment:***  Prestatorul va pune la dispoziție o persoană (de preferat) din domeniul sportiv, cu minime cunoștințe de regulament al sportului denumit LUPTE, care să acopere pe durata competiției (aprox. 4h pe zi/ 7 zile) prezentarea evenimentului. Serviciile sunt necesare în perioada 08-14.04.2019.  Cunoștințe limba engleza – nivel avansat |
| **4** | **SERVICII TRANSPORT** | ***4.1. Transport delegații sportive, taxe parcări, sosiri/plecări delegații, sportivi, antrenori, arbitri, staf și oficiali.***  Transferul de la aeroportul Otopeni - hotel - sala competiție și retur se va efectua cu autocare, microbuze și autoturisme, în funcție de ora sosirii și componența delegației (aproximativ 70 delegații)  Se va asigura transferul delegațiilor de la aeroportul Otopeni la hotelurile din București și retur, în funcție de sosirile și plecările acestora la/de la concurs. Se va asigura transportul delegațiilor de la hotelurile unde sunt cazați la Sala Polivalentă și retur pe toată durata desfășurării concursului. Mijloacele de transport vor sta la dispoziția federației pe toată durata desfășurării acțiunii, pentru a asigura transporturile necesare, pe o durată minimă de 16 ore/zi. În funcție de sosirile/plecările delegațiilor străine, se vor efectua transporturi la/de la aeroport și în timpul nopții.  Mijloacele de transport care vor fi puse la dispoziția federației sunt următoarele:  - în perioada de 05-15.04.2019 sunt necesare 2(două) microbuze 16-18 locuri și 3(trei) microbuze de 8+1 locuri;  - în perioada 06-15.04.2019 sunt necesare 10-15 autocare 47-52 locuri, 4(patru) microbuze 16-18 locuri și 6(șase) microbuze de 8+1 locuri.  - în perioada 05-15.04.2019 sunt necesare 8(opt) mașini VIP 5 locuri și 2 mașini VIP minivan 6-8 locuri.  În funcție de numărul de participanți FR Lupte va informa în timp util prestatorii de servicii despre necesarul exact zilnic (cu min. 7 zile înainte).    ***4.2. Transport materiale – saltele, cântare,* et**c (camion**)**  Se va asigura transportul materialelor (saltele, cântare, etc) la sala de competiție și sala de antrenament înainte de începerea competiției și transportul la magazie după încheierea competiției; |
| **5** | **SERVICII** | ***5.1. Servicii medicale***  Pe toată perioada de concurs serviciile medicale vor fi asigurate de două grupuri de prim ajutor de urgență (ambulanțe) Perioada 08-14.04.2019, conform programului competiției (2 reuniuni: reuniune de dimineața, reuniune de după amiază).  Conform legii 69/2000 a educației fizice și sportului, este obligatorie asigurarea, în timpul competiţiei, perioada 08-14.04.2019, 2 ambulanţe tip B, cu medic, pentru intervenția de urgență, conform standardelor şi normelor naţionale şi europene în vigoare.  ***5.2. Servicii pază și ordine***  Paza și ordinea la sala de competiție va fi realizată de o firmă specializată. (40 agenți x 7 zile x 12 ore, 4 agenți x 9 zile x 24 ore).  Servicii de pază și ordine, la Sala Polivalentă. Paza va fi asigurată pe durata competiției, aprox. 8 ore zilnic, 7 zile, perioada 08-14.04.2019, iar pentru materialele din Sala Polivalentă (aparataură, echipamente etc.) paza va fi asigurată 24 de ore/zi, 9 zile, în  perioada 05-15.04.2019, de apox. 4 persoane.  ***5.3. Servicii internet de mare viteză( 6 locații pentru 9 zile)***  Servicii Internet:  Operatorul va asigura 5 conexiuni Internet dedicate: - o rețea 40 mbps pentru Media;  - o rețea 40 mbps pentru Streaming;  - o rețea 20 mbps upload video Youtube,  - o rețea 20 mbps intern,  - o rețea 20 mbps. Perioada serviciului oferit este de 10 zile (5-14.04.2019). |
| **6** | **SERVICII ȘI PRODUSE FESTIVITĂȚI DE PREMIERE-CEREMONII** | ***6.1. Medalii (150 buc), casete pentru medalii***  Medalie turnată cu diametrul de 90 mm, din material aliaj zinc+aluminiu, în greutate de aprox. 130-150 g, cu o grosime de 3.5 -4 mm în cant, 5-6 mm în punctul cel mai înalt 3D. Medalia are 2 fețe diferite, grafică 3D pe ambele fețe, gravură nominală sau print digital cu UV nominal pentru categorii de greutate și stil. 40 medalii vor fi acoperite cu aur de 24 carate, 40 medalii vor fi acoperite cu argint patinat, 70 medalii de bronz din cupru patinat sau cu dublă acoperire. Șnurul pentru medalii, va avea o lățime de 30-40 mm cu designul agreat de FR Lupte.  Casetele pentru medalii sunt cutii de pluș cu trepied, în care vor putea fi încastrate 3 medalii în trepied, cu sistem de închidere cu cheița. Medaliile ce vor fi încastrate fac parte din cele 150 buc.Medaliile vor fi oferite primilor 3 sportivi clasați la fiecare categorie de greutate. Casetele cu medalii vor fi oferite oficialităților interne și internaționale.  ***6.2.*** ***Diplome (150 buc), mape A4 pentru diplome (150 buc)***  Diplome A4, carton alb normal de 280 g/mp, personalizate pe o față, policromie, folio d:40-50, folio+emboss  Mapele A4 sunt din pluș pe structura din carton, dimensiuni– 33 cm x 5 cm, personalizat pe corp prin gravură laser sau cu bănuț din ABS pe capac/Tub pluș dimensiune -26 cm cu capac personalizat.  ***6.3. Buchete flori***  Ornamente florale pentru sala de competiție - ghivece cu flori naturale care să acopere 22 m liniari, care vor fi amplasate în zona festivității de premiere.  Pentru premiere sportivi și oficiali – 150 buchete flori conform cerințelor Federației Române de Lupte.  ***6.4. Plachete excelență***  6.4.1. plachete de excelență v1– 15 buc  Cutie de pluș cu trepied, de dimensiunea 23\*19 cm, cu placheta metalica argintie de dimensiune 18\*13 cm și medalie aurie turnată o față, grafică 2D, print direct pe plachetă.  6.4.2. plachete excelență v2– 15 buc  Cutie de pluș cu trepied, de dimensiunea 24\*29 cm, cu plachetă lemn încastrată în trepied, placheta argintie de dimensiune 20\*15 cm și medalie aurie turnată o față, grafică 2D, print UV direct pe plachetă.  ***6.5. Cupe clasament națiuni – 10 buc.***  Cupă din metal pe soclu de lemn, personalizată  3 buc – înălțime aproximativ de 50 cm  3 buc – înălțime de aproximativ 55 cm  4 buc – înălțime de aproximativ 60 cm  ***6.6.*** ***Închiriere costume și personal Festivități de premiere***  Serviciul de hostess pentru festivitățile de premiere. Este necesar un număr de 5 persoane/zi timp de 6 zile de competiție/4 h pe zi. Costume hostess conform specificațiilor Federației Române de Lupte. |
| **7** | **EVENIMENTE** | ***7.1. Dineu Oficial– 150 persoane***  Se vor servi gustări reci și calde, băuturi răcoritoare, apă, pentru un număr de 150 persoane.  Dineul va fi organizat în ziua de luni, 08.04.2019, orele 20.00. Pe parcursul dineului va fi asigurat un moment artistic - orchestra de cameră și concert.  ***7.2. Festivitate de deschidere***  Festivitatea de deschidere se va organiza în data de 09.04.2019 și va marca deschiderea oficială a Campionatului. Ceremonia va consta în discursuri susținute de către președintele Federației Internaționale/Europene de Lupte, președintele Federației Române de Lupte, oficialități din cadrul Ministerul Tineretului și Sportului/Comitetului Olimpic și Sportiv Român și Autoritățile Locale/Primăria Municipiului București. Festivitatea de deschidere va cuprinde un moment/montaj de prezentare a țărilor participante și un spectacol artistic/concert (este inclus și onorariul artiștilor). |
| **8** | **MATERIALE PROMOȚIONALE** | ***8.1. Mascote competiție (costum, power bank, memory stick,*** c***ustom luggage)***  8.1.1. Costum mascotă realizată după designul propriu al FRL, cu o înălțime de 1,80-1,95 m. Este realizată din mai multe părți: cap, trunchi, mâini, picioare. Capul turnat din spumă sistem căptușit cu burete și yst, interior cu sistem de ventilație, material puf,închideri cu scai, ambalat corespunzător, garanție min.12 luni. – 1 buc  8.1.2. USB Memory Stick 3.0, personalizat sub forma mascotei din material soft PVC. -1200 buc  8.1.3. Powerbank minim 5000 mAhpersonalizat mascotă 3D. – 1200buc  8.1.4. Custom luggage personalizat mascotă 2D, din soft PVC. -1200 buc  ***8.2. Producție/print pachete cărți joc promoționale***  Realizarea unor pachete de cărți de joc personalizate (față/verso) cu sigla competiției și figurile reprezentative ale luptătorilor români si internaționali prezenți la București. Dimensiuni Lățime: 89 mm, Înălțime: 59 mm. Material carton plastifiat. – 1000buc  ***8.3. Mape prezentare, invitații, plicuri, pixuri, flyere, afișe, pungi, broșura-ghid competiție***  8.3.1. Mape de prezentare 200buc: Mape de prezentare cu buzunar aplicat 1 big sau 2 biguri, carton lucios de 300gr/mp. Buzunarul mapei trebuie să aibă un volum de aprox. 10 coli A4. Mapele vor fi personalizate conform graficii agreate de FRL și UWW.  8.3.2. Invitații+plicuri: format 1/3A4, printată față/verso, policromie, carton lucios 300g/mp, personalizate conform graficii agreate de FRL și UWW. Plicul personalizat.  8.3.3. Pixuri 1200buc – Caracteristici: corp subțire cu clema metalică, clip din oțel inoxidabil, acționare click cu buton metalic, vârf din oțel inoxidabil rezistent la utilizări repetate, vârf cu scriere de 0.5-0.7mm, reîncărcabil. vor fi personalizate conform graficii agreate de FRL și UWW.  8.3.4. Flyere 1000buc: format 1/3A4, policromie față/verso, greutate 130-150g/mp, vor fi personalizate conform graficii agreate de FRL și UWW.  8.3.5. Afișe de dimensiuni 50\*70cm, greutate 250g/mp, print policromie, tehnologie tipar laser digital, vor fi personalizate conform graficii agreate de FRL și UWW.  8.3.6.Pungi/sacose bumbac/ hârtie/ plastic cu mânere – 1200buc. Personalizarea se va face conform graficii agreate de FRL, policromie, colorate.  8.3.7. Broșura- ghid competitive 1000buc: format A4, 12 pagini, hârtie de min. 130g/mp, policromie 4X4, copertă de carton laminat lucios 350g/mp, mod de prindere capsare, gramaj hârtie minimum 130 g/mp. Broșura va fi editată în română și engleză. Prestatorul/furnizorul va asigura și serviciul de traducere în limba engleză. Prestatorul/furnizorul va asigura designul și paginarea, conform cerințelor Federației.  ***8.4. Fanioane, brelocuri, insigne***  Insignele – 1200buc –aliaj aluminiu, dimensiune fi 20 mm, grafică 2D, acoperire cu aur sau nichel, vopsită cu email special lichid sau solid. Fiecare insignă va fi ambalată în pungulița de plastic. Insignele vor avea designul conform modelului indicat de FR Lupte.  Fanioanele - 1200buc sunt de dimensiune 8\*10 cm și vor avea designul conform modelului agreat de FR Lupte.  Brelocuri – 1200 buc, turnat, grafică 2d, acoperire nichel, vopsit cu email, ambalat în punguliță de plastic.  ***8.5. Suveniruri membrii UWW, șefi de delegții, arbitrii, sportivi, membrii delegații (trening, rucsac)(850 buc)***  Treningurile și rucsacurile vor fi personalizate cu logo-ul competiției, sigla Mun. București.  ***8.6. Instrumente de scris premium, brichete -15 buc***  Instrumente de scris și brichete premium personalizate.  ***8.7. Tricouri participanți – tip T-shirt) (850 buc)***  Tricourile din material BBC, tip T-shirt, mânecă scurtă, branding 2 poziții, de culoare albă, material greutate cca 160g/mp.  ***8.8. Echipament staff organizare și voluntari (150 buc)***  Trening (pantalon+bluza), tricouri tip T-shirt. |
| **9** | **PROMOVARE EVENIMENT** | ***9.1. Design Logo mascota și design ilustrații Campionat European***  Designul mascotei competiției va fi realizat de către un designer profesionist, conform cerințelor FRL. Se vor realiza mai multe variante (2D și 3D) în fucție de implementare la furnizori. Designul personalizat al unor materiale promoționale - ilustrații ale sportivilor români și internaționali.  ***9.2. Colantare 10 autobuze cu logo București și Campionat European***  Colantare parțială cu autocolant laminat de exterior policrom pe 10 autobuze RATB. Realizare design agreat de FRL (colaj cu fotografii ale sportivilor reprezentativi, cu grafică agreată de UWW și cu siglele partenerilor). Operatorul economic va asigura serviciile de producție, montare ante-eveniment, demontare post-eveniment și transport. Colantarea și punerea în circulație a autobuzelor se va face cu 1 săptămână înainte de începerea competiției și iar demontarea se va face după încheierea competiției.  ***9.4.Promovare Metrorex***  Spot/știre promovare Campionatul European în rețeaua Blitz TV – Metrorex. Acoperire minim 20 de stații cu grad de expunere ridicat, pe o durată de 2 săptămâni. (1 săptămână înaintea competiției si 1 săptămână de concurs).  ***9.5. Servicii video și montaj***  Pe toată perioada competiție va exista un operator video cu camera profesională, pentru înregistrarea meciurilor, festivității de deschidere, evenimentelor conexe și realizarea de interviuri cu sportivii și personalitățile prezente la eveniment. Se va folosi echipament profesionist (camera full hd, microfon, lavalieră, lumină de cameră, lumină suplimentară, stativ, trepied, stativ travelling, obiectiv wide, etc). Operatorul va pune la dispoziția FRL imaginile necesare, inclusiv în timpul competiției. De asemenea, la finalul proiectului, va realiza un montaj video de min. 10 minute pentru Campionatul European de la București, pe care il va oferi atat pe suport fix (dvd, hard) cât și suport online (transfer) respectând indicațiile FRL la realizarea și distribuirea lui.  ***9.6. Servicii foto***  Pe toată perioada competiției va exista un fotograf profesionist sportiv. Serviciul se va realiza cu aparatură profesională (aparat foto DSLR, obiective și teleobiective specifice). Fotograful va realiza un număr minim de 2000 de cadre, pe care le va pune la dispoziția FRL prelucrate, atât în timpul desfășurării concursului cât și după încheierea acestuia. Serviciul include ședința foto de prezentare pentru sportivii din Loturile României, ce va fi realizată înaintea competiției. Fotografiile vor fi livrate către FRL la calitate maximă pe suport fix ( hard, memory stick, dvd) cât și online (transfer).  ***9.7. Realizare pachet grafic necesar promovării***  Realizarea unui pachet grafic profesional (Photoshop) și machetare pentru canalele Social Media (Facebook, Instagram) folosit înaintea și pe durata competiției (machete de prezentare loturi România, machete evenimente, prelucrare foto, documente online personalizate cu antet, design printuri conferință de presă, etc).  ***9.8. Realizare film promovare București și Campionat European***  Servicii realizare film promovare București și Campionatul Mondial. Filmarea se va realiza cu echipament profesional: cameră full HD/ aparat foto DSLR și dronă. Realizarea unui concept agreat de PMB și FRL (cadre exterior obiective turistice cheie din București/ cadre Sala Polivalentă și cadre competiție lupte). Servicii montaj video și grafică video integrate. Durată filmului min. 2 minute |
| **10** | **Gustări, băuturi răcoritoare, cafea și altele asemenea (spațiu VIP, arbitri, tehnic, presă) Sala de Competitie** | VIP: 20 persoane x 2 ori/zi x 7 zile  Arbitri: 50 pers x 2 ori/zi x 7 zile  Staff tehnic UWW: 20 pers x 2 ori/zi x 7 zile  Presă: 30 persoane x 2 ori/zi x 7 zile  Gustările catering vor fi calde și reci; băuturi răcoritoare (apă, sucuri, cafea etc), fructe  Prestatorul va pune la dispoziție personal calificat pentru deservire pe toată durata competiției. |
| **11** | **Apă, sucuri pentru sportivi 4 zile competiție x 2 reuniuni /zi** | 600 pers x 4 zile . |

|  |
| --- |
| * Machetarea tuturor materialelor de promovare se va face de către prestatorul de servicii, cu acordul autorității contractante. * Bunul de tipar împreună cu tot ceea ce înseamnă creație și design a materialelor și serviciilor de promovare, se va da de către autoritatea contractantă și Federația Romană de Lupte. |

**Prestatorul va fi responsabil în fazele de pre- și post-eveniment de următoarele elemente cheie:**

1. Serviciile minime obligatorii aferente organizării evenimentului sportiv vor fi: asigurarea condițiilor pentru buna desfășurare a evenimentului, a instalațiilor și a materialelor specifice, conform cerințelor și specificațiilor prezentului caiet de sarcini.

2. Prestatorul va desemna un coordonator de eveniment care va colabora în permanență cu reprezentanții desemnați de achizitor.

3. Prestatorul va asigura dotarea zonelor, în conformitate cu cerințele minime prevăzute în prezentul caiet de sarcini. În oricare dintre cazurile unde sunt prevăzute momente specifice, prestatorul va asigura aparatura și echipamentele necesare conforme, astfel încât momentele evenimentului sportiv să fie prestate în condiții de maximă calitate și siguranță. Asamblarea și dezasamblarea echipamentelor și a celorlalte elemente prevăzute în caietul de sarcini, cât și eliberarea locației, vor fi asigurate de prestatorul de servicii. În timpul lucrărilor de asamblare și dezasamblare a echipamentelor, se vor respecta condițiile minime privind protecția mediului și protecția muncii. La amenajarea sălii se va avea în vedere asigurarea stabilității amplasamentelor, cât și poziționarea ei corectă în relație cu accesele și căile de evacuare. Structura podiumului de lupte se va realiza astfel încât să asigure rigiditatea și stabilitatea necesară desfășurării în bune condiții a tuturor reprezentațiilor pe perioada evenimentului. De asemenea, în tot procesul de montat, respectiv de demontat și în exploatare, se va respecta legislația în domeniu la data respectivă. Dezasamblarea elementelor specifice și eliberarea locației se vor face în termen de maxim 30 ore de la finalizarea evenimentului descris mai sus.

4. În sarcina prestatorului sunt serviciile de curățenie, pe toată perioada de desfășurare a evenimentului.

5. În sarcina prestatorului sunt serviciile de transport   a delegațiilor sportive, sosiri/plecări  delegații, arbitri și oficiali. Transferul de la  aeroportul  Otopeni - hotel - sală competiție și retur se va efectua cu autocare, microbuze și autoturisme, agreate de Centrul pentru Tineret al Municipiului București și Federația Română de Lupte, în funcție de ora sosirii și componența  delegației   (aproximativ 100 de delegații).

**IV. CONDIȚII DE DERULARE A CONTRACTULUI**

Sala va fi indicată ulterior de către achizitor, iar accesul pentru montare în locație va fi facilitat de către autoritatea contractantă.

Condiții contractuale: sunt prevăzute în formularul de contract și sunt obligatorii pentru prestator.

**V. MODUL DE ELABORARE A OFERTEI TEHNICE**

Este obligatorie întocmirea propunerii tehnice astfel încât, sa reiasă că ofertantul a înțeles complexitatea contractului ce urmează a fi atribuit. Oferta va respecta calendarul evenimentului comunicat prestatorului la semnarea contractului. Programul final însă, poate suferi mici modificări, acesta fiind definitivat și aprobat de autoritatea contractantă ulterior semnării contractului și respectat întocmai de către prestatorul de servicii desemnat câștigător, fără costuri suplimentare pentru autoritatea contractantă. În acest sens orice modificare a programului va fi comunicată prestatorului cu minim 24 de ore înaintea datei stabilite. Oferta va fi elaborată, astfel încât să conțină în mod clar și fără echivoc toate serviciile solicitate mai sus. Întocmirea ofertei tehnice, cât și prestarea serviciilor se va face cu respectarea conform regulilor obligatorii referitoare la condițiile de muncă și de protecție a muncii care sunt în vigoare în România.

În acest scop propunerea tehnică va conține în mod obligatoriu următoarele:

**1. Declarația pe propria răspundere dată de către fiecare asociat privind faptul că ofertantul a ținut cont, în elaborarea ofertei, de obligațiile referitoare la condițiile de muncă și protecția muncii pe toată durata de îndeplinire a contractului conform Formularului din Secțiunea formulare;**

**2. Proiectul de „Contract” (prezentat în secțiunea Formulare ) acceptat de ofertant în forma prezentată de autoritatea contractantă. Ofertantul poate face obiecțiuni referitoare la clauzele contractuale propuse de autoritatea contractantă, sub sancțiunea respingerii ofertei prezentate.**

Atenție! *- Ofertantul care prezintă o ofertă (documentație) incorectă și/sau neaplicabilă și/sau incompletă la prezentul caiet de sarcini, va fi exclus din procedura de achiziție publică, oferta considerându-se neconformă (pentru că nu satisface în mod corespunzător cerințele caietului de sarcini), potrivit prevederilor legale.*

**VI. MODUL DE ELABORARE A OFERTEI FINANCIARE**

Oferta financiară va cuprinde totalitatea prețurilor pentru categoriile de servicii necesare realizării obiectului contractului, conform standardelor și normativelor în vigoare. La elaborarea propunerii financiare, ofertantul va ține seama de întreaga gamă de servicii prevăzute în Caietul de sarcini și de costurile aferente realizării acestor servicii pe perioada evenimentelor. Oferta financiară va acoperi toate costurile ofertantului cu prestarea serviciilor dar fără a se limita la: salarii/onorariile datoare de către ofertant salariaților/colaboratorilor săi, responsabili cu prestarea serviciilor și taxele datorate către bugetul consolidat al statului, precum și orice taxe, impozite, cheltuieli generate de și pentru executarea contractului de prestări de servicii ce face obiectul prezentei proceduri.

În acest scop propunerea financiară va conține următoarele:

1. Formularulși anexa la acesta, în LEI, incluzând toată perioada de derulare a contractului, cu TVA-ul evidențiat separat. Pentru ofertanții străini, echivalența leu / euro va fi cursul BNR din data evaluării ofertei).

Atenție! Oferta financiară, în lei, fără TVA, care depășește valoarea estimată, comunicată în invitația/anunțul de participare, are drept consecință respingerea ofertei ca inacceptabilă conform prevederilor legale.

**VII. CRITERIUL DE ATRIBUIRE**

Criteriul de atribuire este prețul cel mai scăzut.